**Ivan Grandovec, ravnatelj**

**JVIZ OŠ Dobrepolje, Videm 80**

**Videm, 22.9.2015**

**skupno gradivo za 59. sejo Sveta staršev**

**Točka 1: Volitve predsednika sveta staršev in njegovega namestnika**

Novi poslovnik sveta staršev, sprejet na zadnji seji v prejšnjem šolskem letu, uvaja novosti glede mandatov članov in predsednika sveta. Za vse velja enoletni mandat. Po 18. členu poslovnika se volitve predsednika opravijo takoj na začetku prve seje v novem šolskem letu. Volitve so praviloma javne – v kolikor tako odloči svet oz. na zahtevo najmanj četrtine navzočih članov (22. člen) pa so lahko tudi tajne. Novost je tudi namestnik predsednika sveta staršev (11. člen), ki ga bo svet izvolil takoj za predsednikom. Za predsednika ali namestnika lahko kandidira kateri koli član sveta staršev.

**Točka 2: Pregled in potrditev zapisnika prejšnje seje**

***Predlagani sklep: Svet staršev sprejema zapisnik 60. seje.*** *{v kolikor bo dopolnitev veliko ali bodo obsežne, jih je smiselno navesti po alineah}*

**Točka 3: Pregled realizacije sklepov prejšnje seje**

Svet staršev je v preteklem šolskem letu posebej intenzivno obravnaval problematiko prometne varnosti in športne dvorane. Pri obojem gre za kompleksno situacijo, ki zahteva sodelovanje na več ravneh, predvsem z občino. Za spremljanje problematike ter komunikacijo s pristojnimi sta s strani sveta staršev zadolžena Jernej Stare (prometna varnost in splošne zadeve) ter Janko Nose (športna dvorana). Na seji bosta kratko predstavila situacijo in aktivnosti, ki vodijo v izboljšave na teh področjih.

***Predlagani sklep: Sklepi prejšnjih sej, ki se tičejo prometne varnosti in ureditve športnih aktivnosti, so v delnem uresničevanju. Svet staršev bo problematiko še naprej spremljal prek svojih predstavnikov. Problematiki in pobudam s področja prometne varnosti se doda ureditev postajališča za šolski prevoz v Hočevju pri vikend naselju ter ob državni cesti v naseljih Lipa in Pri Cerkvi. Za dodatno predstavnico sveta staršev pri športni problematiki se imenuje Martino Strnad.***

**Točka 4: Končno poročilo o realizaciji letnega delovnega načrta za šolsko leto 2014/15**

Svet staršev na prvi seji v šolskem letu obravnava poročilo o izvrševanju LDN v preteklem letu. Poročilo bo predstavil ravnatelj v sodelovanju s pomočnicama. Poročilo s prilogami je v priloženem gradivu. Svet staršev je že v preteklem šolskem letu obravnaval vmesno poročilo in številne teme, ki so del poročila, zato daljša razprava ni predvidena. Sklep o seznanitvi lahko dopolnimo s pripombami, ki bodo podane v razpravi.

***Predlagani sklep: Svet staršev se je seznanil s poročilom o realizaciji LDN za šolsko leto 2014/15.***

**Točka 5: Letni delovni načrt za šolsko leto 2015/16**

Svet staršev na začetku šolskega leta obravnava tudi LDN za šolsko leto, ki se začenja. Delovni načrt je še v izdelavi in bo članom sveta dostavljen naknadno. Predvidena je daljša predstavitev in obravnava. Ker se vrtčevska in šolska problematika na nivoju LDN razlikujeta, bomo ta del seje izvedli ločeno za predstavnike staršev vrtčevskih in šolskih otrok. Morebitne pripombe lahko dodamo k sklepu o seznanitvi.

***Predlagani sklep:***

***(1) Svet staršev se je seznanil z LDN za šolsko leto 2015/16 in ga podpira.***

***(2) Svet staršev se strinja s spremenjenim režimom obveščanja odsotnosti vrtčevskih otrok in s tem povezano odjavo od prehrane in poziva svet zavoda, da v najkrajšem času sprejme spremembe pravil o šolski prehrani, ki uvajajo enaka pravila za odjavo vrtčevskih otrok od prehrane, kot veljajo za šolske otroke.***

 Ravnatelj JVIZ OŠ Dobrepolje

 Ivan Grandovec